ชื่อสถานที่: ศูนย์ศึกษาธรรมชาติกองทัพบกบางปู
ชื่อสถานที่ในภาษาอังกฤษ: Bangpu Nature Education Center
ประเภท: แหล่งท่องเที่ยวทางธรรมชาติ
ชนิด: พรุ/ป่าชายเลน/พื้นที่ชุ่มน้ำ
ที่ตั้ง: 164 ม.2 สุขุมวิท บางปูใหม่ เมืองสมุทรปราการ สมุทรปราการ 10280 ภาคตะวันออก
รายละเอียด: ศูนย์ศึกษาธรรมชาติกองทัพบกฯ (บางปู) : Bangpu Nature Education Center ดำเนินการโดย มูลนิธิสิ่งแวดล้อมศึกษาเพื่อการพัฒนาอย่างยั่งยืน (ประเทศไทย)
พื้นที่ศูนย์ศึกษาธรรมชาติกองทัพบก เฉลิมพระเกียรติ 72 พรรษามหาราชินี (สถานตากอากาศบางปู) สถานตากอากาศบางปู พื้นที่ 639 ไร่ ของพื้นที่ชุ่มน้ำชายฝั่งใกล้ปากแม่น้ำเจ้าพระยาอันอุดมไปด้วยความหลากหลายทางชีวภาพทั้งพันธุ์ไม้เด่น อาทิเช่น แสมทะเล แสมขาว เป็นต้น ยังประกอบไปด้วยระบนิเวศหาดโคลนที่มีสัตว์หน้าดินกว่า 70 ชนิด รวมถึงนกชนิดต่าง ๆ กว่า 250 ชนิด
ประวัติความเป็นมา
ศูนย์ศึกษาธรรมชาติกองทัพบก เฉลิมพระเกียรติ 72 พรรษา มหาราชินี (สถานตากอากาศบางปู) เป็นศูนย์ศึกษาธรรมชาติที่ให้บริการด้านการศึกษาธรรมชาติ ตั้งแต่ ปี พ.ศ. 2548 ด้วยความร่วมมือของกองทัพบก และ องค์การกองทุนสัตว์ป่าโลกสากล (ประเทศไทย) WWF Thailand สนับสนุนโดย บริษัท โตโยต้า มอเตอร์ ประเทศไทย จำกัด ซึ่งมีการบริหารจัดการโดยมูลนิธิสิ่งแวดล้อมศึกษาเพื่อการพัฒนาอย่างยั่งยืน (ประเทศไทย) – FEED Thailand โดยมีวัตถุประสงค์ ดังนี้
วัตถุประสงค์ แบ่งออกเป็น 3 ประการ ได้แก่
1. เพื่อเฉลิมพระเกียรติในวโรกาสพระราชพิธีมหามงคลเฉลิมพระชนมพรรษาครบรอบ 72 พรรษา แห่งองค์สมเด็จพระนางเจ้าสิริกิตติ์ พระบรมราชินีนาถ
2. การอนุรักษ์ทรัพยากรธรรมชาติป่าชายเลน โดยมีเป้าหมายคือการอนุรักษ์ป่าดั้งเดิมและเพิ่มพื้นที่ป่า (ชายเลน) ใหม่ในพื้นที่อ่าวไทยตอนใน
3. การใช้ประโยชน์ทรัพยากรธรรมชาติอย่างยั่งยืน โดยเฉพาะอย่างยิ่งทางด้านการศึกษาธรรมชาติและสิ่งแวดล้อมให้แก่นักเรียนและผู้ที่สนใจทั่วไป โดยเฉพาะนักเรียนที่อาศัยอยู่ในเขตจังหวัดสมุทรปราการและพื้นที่อื่น ๆ ใกล้เคียง
ศูนย์ศึกษาฯ แห่งนี้ยังได้รับการเสนอชื่อเพื่อขึ้นทะเบียนเป็นพื้นที่ที่มีความเหมาะสมในการเข้าร่วมภาคีความร่วมมือเพื่อการอนุรักษ์นกน้ำอพยพและการใช้ประโยชน์ถิ่นที่อยู่อาศัยอย่างยั่งยืนในเส้นทางอพยพเอเชียตะวันออก –ออสเตรเลีย (Partnership for the Conversation of Migratory Waterbirds and the Sustainable use of their Habitat in the East Asian – Australasian Flyway หรือ East Asian – Australasian Flyway Partnership: EAAFP) นับได้ว่าพื้นที่ดังกล่าวมีความสำคัญระดับโลกและเป็นมรดกธรรมชาติของจังหวัดสมุทรปราการที่สำคัญ และยังช่วยป้องกันการพังทลายของหน้าดิน ลดความรุนแรงของพายุ รวมถึงเป็นแหล่งเรียนรู้ใกล้เมืองที่มีความน่าสนใจในด้านการศึกษาถึงคุณค่าและความสัมพันธ์ของสิ่งมีชีวิตต่าง ๆ ในระบบนิเวศ
สิ่งมีชีวิตเด่นในพื้นที่ : นกนางนวลหางดำ ชื่อวิทยาสาสตร์ Larus crassirostris เป็นนกอพยพ ลักษณะทางสัณฐานวิทยา: นกนางนวลหางดำมีถิ่นอาศัยอยู่บริเวณคาบสมุทรเกาหลี ญี่ปุ่น จีนตอนบน และรัสเซีย ส่วนในช่วงฤดูกาลอพยพจะอพยพลงมาอาศัยอยู่ในประเทศจีนตอนล่าง ไต้หวัน เวียดนาม และมีส่วนน้อยที่จะอพยพหลงลงมาถึงประเทศไทย นอกจากนี้ยังมี นกนางนวลธรรมดา (Chroicocephalus) นกนางนวลขอบปีขาว (Ridibundus) นกนางนวลปากเรียว (Chroicocephalus genei) นกนางนวลแกลบเคราขาว (Chlidonias hybrida) 
ลักษณะ/นิเวศเด่นในพื้นที่ : พื้นที่ศูนย์ศึกษาธรรมชาติกองทัพบก เฉลิมพระเกียรติ 72 พรรษา มหาราชินี (สถานตากอากาศบางปู) ประกอบไปด้วยระบบนิเวศหลัก 3 ระบบนิเวศ คือ ระบบนิเวศป่าชายเลน ระบบนิเวศที่ลุ่มน้ำเค็มหรือบ่อน้ำกร่อย และระบบนิเวศหาดโคลน
รายละเอียดในภาษาอังกฤษ: -
จุดเด่น: ศูนย์ศึกษาธรรมชาติ ทำกิจกรรมจิอาสา CSR ดูนกหลากหลายพันธุ์
เวลาเปิดให้บริการ: จันทร์ - ศุกร์ 08.30 - 16.30 น.
วันหยุดเสาร์-อาทิตย์ และวันหยุดนักขัตฤกษ์ ทำกิจกรรมต่อเจ้าหน้าที่ล่วงหน้า
ช่วงเวลาการเปิดให้บริการของปี: -
ติดต่อ: 0 2709 5005, 06 5390 4026
สถานที่ใกล้เคียง: -